ປ. ຂອງນາມີເບຍ ໄດ້ຮັບ ລາງວັນ ຜູ້ນຳອາຟຣິກາດີເດັ່ນ ຂອງມູນ​ນິທິ Mo Ibrahim
ຄະນະ​ກຳມະການ​ມອບ​ລາງວັນ ​ໄດ້ຊົມ​ເຊີຍ ປະທານາທິບໍດີ Pohamba ສຳ​ຫລັບ “ການ​ເປັນ​ຜູ້ນຳ​ທີ່​ສະ​ຫລາດສຸຂຸມ ​ແລະ ໜັກ​ແໜ້ນ” ແລະ ການສົ່ງ​ເສີມ​ປະຊາທິປະ​ໄຕ.
ເປັນຄັ້ງທຳອິດ ນັບຕັ້ງແຕ່ປີ 2011 ທີ່ມູນນິທິ Mo Ibrahim ໄດ້ ມອບລາງວັນຂອງຕົນ ສຳຫລັບຄວາມດີເດັ່ນໃນການເປັນຜູ້ນຳ ອາຟຣິກາ ໃນວັນຈັນມື້ນີ້ ໂດຍສະດຸດີວຽກງານຂອງປະທານາທິບໍດີ ນາມີເບຍ ທ່ານ Hifikepunye Pohamba ທີ່ກຳລັງຈະພົ້ນຈາກ ຕຳແໜ່ງນັ້ນ ດ້ວຍລາງວັນເງິນ 5 ລ້ານດອນລາ ທ່ານ Pohamba ໄດ້ນຳພາ ນາມີເບຍ ນັບຕັ້ງແຕ່ປີ 2005 ເປັນ ຕົ້ນມາ ແລະ ໄດ້ຖືກເລືອກເປັນສະໄໝທີສອງ ໃນປີ 2009 ຂະນະ ທີ່ປະເທດໄດ້ຮັບສະຖຽນລະພາບທາງການເມືອງ ຄະນະກຳມະການມອບລາງວັນ ໄດ້ຊົມເຊີຍ ປະທານາທິບໍດີ Pohamba ສຳຫລັບ  ແລະ ການ ສົ່ງເສີມປະຊາທິປະໄຕ ໃນລະຫວ່າງທີ່ທ່ານດຳລົງຕຳແໜ່ງຢູ່ນັ້ນ ຫົວໜ້າຄະນະກຳມະການ ທ່ານ Salim Ahmed Salim ກ່າວວ່າ ຄະນະກຳມະການ ຈະຈ່າຍເງິນໃຫ້ແກ່ ທ່ານ Pohamba ຈຳນວນ 5 ລ້ານດອນລາ ໃນ ໄລຍະ 10 ປີ ຕໍ່ຈາກນັ້ນ ຈະມອບໃຫ້ທ່ານ ຕື່ມອີກ 200,000 ດອນລາ ຕໍ່ປີຫຼັງຈາກນັ້ນ ລາງວັນນີ້ ແມ່ນມອບໃຫ້ຜູ້ນຳອາຟຣິກາ ຜູ້ທີ່ໄດ້ຖືກເລືອກຕັ້ງຢ່າງເປັນປະຊາທິປະໄຕ ມີ ຄວາມສາມາດ ແລະ ປະຕິບັດງານໄດ້ດີເລີດ ໃນຕຳແໜ່ງ ແລະ ອອກຈາກຕຳແໜ່ງໄປ ໂດຍດີ ໃນເວລາທີ່ວາລະການດຳລົງຕຳແໜ່ງ ເສັດສິ້ນລົງ